Document ID: /roh_data/filtered/fineweb-2-filterrobots_roh.jsonl.gz/56326

Ils candidats per il presidi a Silvaplauna mussan profil
- Actualisà Glindesdi, 13.6.2016, 6:23
Silvaplauna elegia ils 22 da zercladur in nov president communal. Ad in podi d'elecziun han ils candidats mussà nua che els vesan la prioritads per la vischnanca en avegnir.
Tgi duai esser il proxim president communal da Silvaplauna? In hotelier, in affarist u in architect? La populaziun da Silvaplauna elegia il nov president e successur da Claudia Troncana ils 22 da zercladur.
Ad in podi d'elecziun han ils candidats mussà lur profils: Urs Reich vul en emprima lingia avair sut controlla las finanzas da la vischnanca e guardar ch'i dat bunas premissas per famiglias cun uffants.
Daniel Pensa vul laschar profitar la vischnanca da sia savida en connex cun la planisaziun locala ed el è persvadì ch'i dovra dapli collavuraziun regiunala.
Daniel Bosshard vul sco prim rinforzar la vita en vischnanca, quai en vista al sviament che vegn ad esser en funcziun l'onn 2018.
RR actualitad 07:00